Pegasos

Pegasos (Πήγασος / Pếgasos e henc'hresianeg, Pegasus e latin) a oa ur marc'h askellek e mojennoù Hellaz kozh. 

 Mojenn 
Ganet e voe Pegasos pa voe troc'het penn Medousa gant an haroz Perseüs, hervez a lenner e Theogonia Hesiodos. Diflukañ a reas, a-gevret gant C'hrysaor, eus gwad ar c'horgon Medousa, ma veze anvet ivez Medusæus, evel e Metamorfozoù Ovidius. 

Hervez mojennoù all e oant mibien da Boseidon, a oa tad un toullad euzhviled all. 

Goude ganet e kuitaas Pegasos an douar da vont etrezek an doueed. Dougen a rae kurun ha luc'hed Zeus. Athena a dapas hag a zoñvaas Pegasos, hag a gasas al loen da Venez Parnassos d'ar Muzezed. Diwar-se e voe marc'h ar Muzezed, ha prest da sikour ar varzhed.

Tapet e voe gant an haroz Bellerofon.

 Liamm diavaez 

Rummad:Loened gwengelel hellazat